<classify> NCHI za Jumuiya ya Afrika Mashariki EAC zimetajwa kuwa kivutio kikubwa cha utalii kuliko kanda nyingine zote katika bara la Afrika, utafi ti uliofanywa na taasisi ya Ernest Young Global EY umeeleza.Ripoti ya utafiti huo imesema nchi za Afrika Mashariki zina vivutio vingi na mazingira mazuri kwa wawekezaji kutoka ndani ya jumuiya yenyewe, lakini pia nje ya kanda hiyo. Taasisi hiyo imesema katika ripiti yake ya hivi karibuni kuwa katika ukanda wa Kusini mwa Jangwa la Sahara, Afrika Mashariki imekuwa kanda ya kwanza kuvutia Moja kwa Moja Uwekezaji wa Kigeni FDI.Kwa mujibu wa ripoti hiyo, kipimo kilichotumika kupima uwekezaji wa kigeni ni pamoja na idadi ya miradi mikubwa ambayo imewekezwa na kampuni mbalimbali na iliyosajiliwa na mamlaka mbalimbali ndani ya nchi hizo.Ripoti imebainisha kuwa Afrika Mashariki yenye nchi za Tanzania, Kenya, Uganda, Rwanda, Burundi na Sudan Kusini, ndiyo mnufaika mkubwa wa uwekezaji wa miradi mikubwa ya kigeni ambayo ipo miradi 197 ambayo ni sawa na asilimia 27 ya miradi yote barani Afrika.Kwa upande wa Kanda ya Kusini mwa Afrika imeshika nafasi ya pili kati ya kanda nne kwa kusajili miradi 162 ambapo ni sawa na asilimia 23 ya miradi yote iliyosajiliwa barani Afrika.Kwa ujumla ripoti hiyo imeonesha kuwa bara la Afrika limevutia uwekezaji wa kigeni kwa kuwa na miradi 718 ikiwa ni ongezeko la asilimia sita ikilinganishwa na mwaka jana na kubainisha kuwa kwa takwimu hizi uchumi wa bara la Afrika unakua.Ingawa miradi ya uwekezaji wa kigeni imeongezeka, bado idadi hiyo ya miradi inabaki nyuma ikilinganishwa na kipindi cha miaka 10 iliyopita ambapo idadi ya miradiya kigeni iliyosajiliwa ilikuwa 784.Mtendaji Mkuu wa taasisi hiyo, Ajen Sita, mwaka 2017 haukuwa mzuri katika uwekezaji wa kigeni barani Afrika kutokana na vuguvugu la kisiasa katika nchi kadhaa lililosababisha mabadiliko ya utawala. Mfano Afrika Kusini, Zimbabwe na Angola.  <topic>: KITAIFA 